Úrad vlády SR						  Na rokovanie vlády SR
Sekcia hospodárskej politiky					  dňa 10.10.2001
									  k číslu: 6787/2001
									  k bodu: 34

S t a n o v i s k o 

k návrhu doplnku č.2 na použitie majetku Fondu národného majetku SR v roku 2001 podľa §28 ods.3 písm.b/ zákona č. 92/1991 Zb. o podmienkach prevodu                    majetku štátu na iné osoby v znení neskorších predpisov              
a
k návrhu na použitie majetku Fondu národného majetku SR v roku 2002 podľa  §28 ods.3 písm.b/ zákona č.92/1991 Zb. o podmienkach prevodu majetku štátu                                 na iné osoby v znení neskorších predpisov

I.

Materiál predkladá prezident prezídia Fondu národného majetku SR na základe zákona č.92/1991 Zb. o podmienkach prevodu majetku štátu na iné osoby v znení neskorších predpisov.

Predmetom materiálu je návrh na doplnenie rozsahu použiteľného majetku Fondu národného majetku SR (ďalej FNM SR) v roku 2001 v súlade s rozhodnutím vlády SR o 4 200 mil. Sk, t.j. spolu vo výške 31 200 mil. Sk  a návrh na použitie majetku FNM SR v roku 2002 v súlade s rozhodnutím  vlády SR vo výške 186 000 mil. Sk. Rozsah použitia majetku FNM SR na účely vymedzené §28 ods.3 písm.b/ zákona č.92/1991 Zb. v znení neskorších predpisov je vždy viazaný na prerokovanie vo vláde a schválenie v Národnej rade SR. 

II.

Prezídium FNM SR na svojom rokovaní 27.9.2001 schválilo obidva predložené návrhy.

III.

Porada ekonomických ministrov vlády SR materiál prerokovala 8.10.2001 a predložené návrhy vzala na vedomie. Odporučila predkladateľovi pred predložením materiálu na rokovanie vlády prerokovať s Ministerstvom pôdohospodárstva SR výšku záväzkov FNM SR voči Štátnemu podpornému fondu pôdohospodárstva a potravinárstva. Vláde SR odporučila návrhy schváliť.

Návrh uznesenia odporúčame upraviť:

Vláda

A.	súhlasí 
A.1.  s návrhom doplnku č.2 k návrhu na použitie majetku Fondu národného majetku SR v roku 2001 podľa §28 ods.3 písm.b/ zákona č.92/1991 Zb. o podmienkach prevodu majetku štátu na iné osoby v znení neskorších predpisov,

A.2. s návrhom na použitie majetku Fondu národného majetku SR v roku 2002 podľa §28 ods.3 písm.b/ zákona č.92 /1991 Zb. o podmienkach prevodu majetku štátu na iné osoby v znení neskorších predpisov;

B.	odporúča
prezidentovi prezídia Fondu národného majetku SR

B.1.  predložiť návrhy predsedovi Národnej rady SR na schválenie v Národnej rade SR.

Na vedomie: predseda Národnej rady SR
                     prezident prezídia Fondu národného majetku SR     

Odporúčame, aby vláda SR súhlasila s  predloženými návrhmi s prihliad-nutím na záver vyplývajúci z rokovania Ministerstva pôdohospodárstva SR  a FNMM SR a prijala navrhované uznesenie v upravenej forme. 

Bratislava   9.  10.  2001